**Psalm**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“Şi lumea ne va urî

până în adâncul privirii noastre

unde am împins-o om peste om

într-o nesfârşită cădere.”

Acesta va fi singurul nostru psalm

pe care ne vom întemeia

religia păgână

în care eu îți voi fi crucifixul

palmele tale se vor acoperi

de transpirația mea de lemn,

gleznele tale vor trosni noduroase

în încercări disperate de a se îndepărta

pironite de fibula mea.

Ce-ți creşte acum între spinii din coaste

crăpându-ți şi pielea până în inima mea?

Căci simt cum m-acoperi în mireseme de moaşte

şi lumea cum seva din sfârcuri ți-o bea.